CELEX: 62011CA0623
Language: el
Date: 2013-01-17 00:00:00
Title: Υπόθεση C-623/11: Απόφαση του Δικαστηρίου (πρώτο τμήμα) της 17ης Ιανουαρίου 2013 [αίτηση του Conseil d’État (Γαλλία) για την έκδοση προδικαστικής αποφάσεως] — Société Geodis Calberson GE κατά Etablissement national des produits de l'agriculture et de la mer (FranceAgriMer) [Γεωργία — Επισιτιστική βοήθεια — Κανονισμός (ΕΚ) 111/1999 — Πρόγραμμα εφοδιασμού της Ρωσικής Ομοσπονδίας με γεωργικά προϊόντα — Ανάδοχος δημόσιας συμβάσεως για τη μεταφορά βοείου κρέατος — Απονομή αρμοδιότητας — Ρήτρα διαιτησίας]

2.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 63/6
            
         Απόφαση του Δικαστηρίου (πρώτο τμήμα) της 17ης Ιανουαρίου 2013 [αίτηση του Conseil d’État (Γαλλία) για την έκδοση προδικαστικής αποφάσεως] — Société Geodis Calberson GE κατά Etablissement national des produits de l'agriculture et de la mer (FranceAgriMer)
   (Υπόθεση C-623/11) (1)
   
   (Γεωργία - Επισιτιστική βοήθεια - Κανονισμός (ΕΚ) 111/1999 - Πρόγραμμα εφοδιασμού της Ρωσικής Ομοσπονδίας με γεωργικά προϊόντα - Ανάδοχος δημόσιας συμβάσεως για τη μεταφορά βοείου κρέατος - Απονομή αρμοδιότητας - Ρήτρα διαιτησίας)
   2013/C 63/08
   Γλώσσα διαδικασίας: η γαλλική
   
      Αιτούν δικαστήριο
   
   Conseil d’État
   
      Διάδικοι στην υπόθεση της κύριας δίκης
   
   Société Geodis Calberson GE
   
      κατά
   
   Etablissement national des produits de l'agriculture et de la mer (FranceAgriMer)
   
      Αντικείμενο
   
   Αίτηση προδικαστικής αποφάσεως — Conseil d’État — Ερμηνεία του άρθρου 16 κανονισμού (ΕΚ) 111/1999 της Επιτροπής, της 18ης Ιανουαρίου 1999, για τη θέσπιση των γενικών λεπτομερειών εφαρμογής του κανονισμού (ΕΚ) 2802/98 του Συμβουλίου, σχετικά με την εφαρμογή ενός προγράμματος εφοδιασμού της Ρωσικής Ομοσπονδίας σε γεωργικά προϊόντα (ΕΕ L 14, σ. 3) — Απονομή αρμοδιότητας σε περίπτωση ένδικης διαφοράς μεταξύ του αναδόχου συμβάσεως για τη μεταφορά βοείου κρέατος και του αρμοδίου εθνικού οργανισμού παρεμβάσεως, αφορώσας τη διαδικασία πληρωμής και την αποκατάσταση της προκληθείσας ζημίας — Ρήτρα διαιτησίας
   
      Διατακτικό
   
   Το άρθρο 16 του κανονισμού (ΕΚ) 111/1999 της Επιτροπής, της 18ης Ιανουαρίου 1999, για τη θέσπιση των γενικών λεπτομερειών εφαρμογής του κανονισμού (ΕΚ) 2802/98 του Συμβουλίου σχετικά με την εφαρμογή ενός προγράμματος εφοδιασμού της Ρωσικής Ομοσπονδίας σε γεωργικά προϊόντα, όπως τροποποιήθηκε με τον κανονισμό (ΕΚ) 1125/1999 της Επιτροπής, της 28ης Μαΐου 1999, έχει την έννοια ότι παρέχει στο Δικαστήριο της Ευρωπαϊκής Ένωσης την αρμοδιότητα να αποφαίνεται επί των διαφορών που αφορούν τις προϋποθέσεις υπό τις οποίες ο οργανισμός παρεμβάσεως που ορίστηκε προκειμένου να δέχεται τις προσφορές που υποβάλλονται στο πλαίσιο διαγωνισμού για την ανάθεση της δωρεάν προμήθειας γεωργικών προϊόντων στη Ρωσική Ομοσπονδία προβαίνει στην οφειλόμενη πληρωμή προς τον ανάδοχο και στην αποδέσμευση της εγγυήσεως προμηθείας που συνέστησε ο ανάδοχος υπέρ του εν λόγω οργανισμού, ιδίως επί των αγωγών για την αποκατάσταση της ζημίας που προκύπτει από πταίσματα του οργανισμού παρεμβάσεως κατά τη διενέργεια των ως άνω πράξεων.
   
      (1)  ΕΕ C 39 της 11.2.2012.